ગુજરાત વિધાનસભામાં પ્રશ્નોતરીની ચર્ચામાં ભાગ લેતા વિધાનસભા વિરોધપક્ષના નેતા પરેશ ધાનાણીએ સૌની યોજના અંગેના પ્રશ્નમાં પેટા પ્રશ્ન ઉપસ્થિત કરતા જણાવ્યું હતું કે, ગઈકાલે બજેટ પ્રવચનમાં સરકારે જળસંપત્તિ વિભાગની રજૂઆતમાં ૧૦ જળાશયો, તળાવોમાં સૌની યોજના અંતર્ગત નર્મદાનું પાણી ભરવામાં આવ્યું હોવાનું જણાવ્યું હતું, જ્યારે આજે જળસંપત્તિ મંત્રીએ વધુ તળાવોમાં નર્મદાનું પાણી ભરવામાં આવ્યું તેમ જણાવ્યું, તો આ અંગે સાચી વિગતો શું છે ?